SODÓMA I GÓMORA
-czyli zmartwiynia Mariki
Kepski dziyń dzisioj Marika miała.
Łod swojij cery sie dowiedziała,
że ukochano wnuczka Grażyna,
łożyniónego chopa se wziyna!
Cera sie tyż niydowno rozwiódła,
bo i sómsiadka chopa uwiódła.
Jak niy zadzwoni do „radijoka”,
to ze zgorszynio dostanie ptoka!
Niy ma dlo ludzi już nic świyntego,
żodyn niy patrzy sie na drugiego!
I wszystko sie kożdymu noleży,
a już nojwjyncyj naszyj młodzieży.
Wszystko by chcieli na zawołanie,
bo czasu niy majóm na czekanie!
Kaj sóm te czasy, że za frelami,
karlusy chodziyli miesióncami?
Dzisioj sie aszóm, że „zaliczajóm,”
w tym samym dniu w kerym sie poznajóm!
Kaj sie zapodźoł tyn wstyd niywieści?
Marice w gowje sie to niy mieści.
Dyć kedy łóna ferkyrowała,
to Stanikowi sie tyknóńć niy dała!
Sago niy widzioł jóm nigdy w życiu,
niy seblykała sie nawet do mycio!
A dzisioj? Nic do ukrycio niy ma!
Pympki na wiyrchu nawet bez zima!
I jakoś żodnymu to niy wadzi,
tóż dokónt ludzi to zaprowadzi?
Eli to niy jes Sodóma, Gómora,
na koniec świata przichodzi pora?!
Mari spodziywo sie najgorszego!
Tóż, zanim przidzie co do czego,
rzyko codziynnie do Pónbóczka
za siebie, Stanika, cera i wnuczka.
Autor:B.Śmigała
cera – córka
asić sie – chwalić się
ferkyrować – chodzić ze sobą, zalecać się
sago – nago
seblykać – rozbierać się
rzykać – modlić się
hrv_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn min_Latn pol_Latn szl_Latn